CELEX: 22012D0222
Language: sk
Date: 2012-01-19 00:00:00
Title: 2012/222/EÚ: Rozhodnutie Spoločného výboru EÚ – EZVO pre spoločný tranzitný režim č. 2/2012 z  19. januára 2012 o vyzvaní Turecka na pristúpenie k Dohovoru z  20. mája 1987 o spoločnom tranzitnom režime

26.4.2012   
            
            
               SK
            
            
               Úradný vestník Európskej únie
            
            
               L 114/33
            
         ROZHODNUTIE SPOLOČNÉHO VÝBORU EÚ – EZVO PRE SPOLOČNÝ TRANZITNÝ REŽIM č. 2/2012
   z 19. januára 2012
   o vyzvaní Turecka na pristúpenie k Dohovoru z 20. mája 1987 o spoločnom tranzitnom režime
   (2012/222/EÚ)
   SPOLOČNÝ VÝBOR,
   so zreteľom na Dohovor z 20. mája 1987 o spoločnom tranzitnom režime (1) (ďalej len „dohovor“), a najmä na jeho článok 15 ods. 3 písm. e),
   keďže:
   
               (1)
            
            
               Podporu obchodu s Tureckom by uľahčil spoločný tranzitný režim pre tovar prepravovaný medzi Tureckom a Európskou úniou, Islandskou republikou, Nórskym kráľovstvom a Švajčiarskou konfederáciou.
            
         
               (2)
            
            
               Na dosiahnutie tohto režimu je vhodné vyzvať Turecko na pristúpenie k dohovoru,
            
         PRIJAL TOTO ROZHODNUTIE:
   Článok 1
   V súlade s článkom 15a dohovoru sa Turecko vyzýva vo forme výmeny listov medzi Radou Európskej únie a Tureckom uvedenými v prílohe k tomuto rozhodnutiu, aby k dohovoru pristúpilo od 1. júla 2012.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 19. januára 2012
      
         
            Za Spoločný výbor
         
         
            predseda
         
         Mirosław ZIELIŃSKI
      
   
   
      (1)  Ú. v. ES L 226, 13.8.1987, s. 2.
   
      PRÍLOHA
      Vážený pane,
      je mi cťou informovať Vás o rozhodnutí Spoločného výboru EÚ – EZVO pre spoločný tranzitný režim z 19. januára 2012 (rozhodnutie č. 2/2012), ktorým sa Turecko vyzýva, aby sa stalo zmluvnou stranou Dohovoru z 20. mája 1987 o spoločnom tranzitnom režime. Európska únia vyzýva Turecko, aby poskytlo uistenie, že bude uplatňovať vyššie uvedený dohovor na nediskriminačnom základe pre všetky členské štáty.
      Pristúpenie Turecka k dohovoru sa môže vykonať uložením jeho listiny o pristúpení na Generálnom sekretariáte Rady Európskej únie spolu s prekladom dohovoru do úradného jazyka Turecka v súlade s článkom 15a dohovoru.
      Prijmite, prosím, ubezpečenie o mojej najhlbšej úcte.
      
         
            Generálny tajomník
         
         
            Generálny sekretariát Rady Európskej únie
         
      
      Turecko,
      berúc na vedomie rozhodnutie Spoločného výboru EÚ – EZVO pre spoločný tranzit z 19. januára 2012 (rozhodnutie č. 2/2012), ktorým sa Turecko vyzýva, aby pristúpilo k Dohovoru z 20. mája 1987 o spoločnom tranzitnom režime (ďalej len „dohovor“),
      berúc do úvahy vyzvanie na pristúpenie k dohovoru a
      želajúc si stať sa zmluvnou stranou dohovoru,
      TÝMTO
      pristupuje k dohovoru,
      pripája k tejto listine preklad dohovoru do úradného jazyka Turecka,
      vyhlasuje, že prijíma všetky odporúčania a rozhodnutia Spoločného výboru EÚ – EZVO pre spoločný tranzit prijaté medzi 19. januárom 2012 a dňom, keď pristúpenie Turecka nadobudne účinnosť v súlade s článkom 15a dohovoru.
      V …